ddrg/super_eurlex huggingface dataset:
31995F1127(02)
27.11.1995 URADNI LIST EVROPSKIH SKUPNOSTI C 316/33
AKT SVETA
z dne 26. julija 1995
o sestavitvi Konvencije o uporabi informacijske tehnologije za carinske namene
(95/C 316/02)
SVET EVROPSKE UNIJE JE
ob upoštevanju Pogodbe o Evropski uniji in zlasti člena K.3(2)(c) Pogodbe ,
ker zaradi doseganja ciljev Unije države članice menijo, da je carinsko so delovanje v skupnem interesu in sodi v
okvir sodelovanja, predvidenega v naslovu VI Pogodbe,
SKLENIL, da je Konvencija, katere besedilo je priloženo in ki so jo danes po dpisali predstavniki vlad držav članic
Unije, pripravljena;
PRIPOROČA, da jo države članice sprejmejo v skladu s svojimi ustavnimi pra vili.
V Bruslju, 26. julija 1995
Za Svet
Predsednik
J. A. BELLOCH JULBE8 SL Uradni list Evropske unije 19/Zv. 1
Akt Sveta

z dne 29. novembra 1996

o pripravi Protokola o razlagi Konvencije o uporabi informacijske tehnologije za carinske namene s predhodnim odločanjem Sodišča Evropskih skupnosti, pripravljen na podlagi člena K.3 Pogodbe o Evropski uniji

(97/C 151/02)

SVET EVROPSKE UNIJE

ob upoštevanju Pogodbe o Evropski uniji in zlasti člena K.3(2)(c) Pogodbe,

ker člen K.3(2) predvideva, da konvencije, sestavljene na podlagi člena K.3 Pogodbe o Evropski uniji lahko določijo, da je Sodišče Evropskih skupnosti pristojno za razlago njihovih določb in za odločanje v sporih glede njihove uporabe, skladno z ureditvijo, ki jo lahko konvencije podrobneje določijo,

JE SKLENIL, da pripravi protokol, katerega besedilo je priloženo in ki so ga danes podpisali predstavniki vlad držav članic Evropske unije;

PRIPOROČA, da ga države članice sprejmejo v skladu s svojimi ustavnimi zahtevami.

V Bruslju, 29. novembra 1996

Za Svet

Predsednik

N. Owen

--------------------------------------------------
Akt Sveta

z dne 28. novembra 2002

o Protokolu o spremembi Konvencije o ustanovitvi Evropskega policijskega urada (Konvencije o Europolu) in Protokola o privilegijih in imunitetah Europola, članov njegovih organov, namestnikov direktorja in uslužbencev Europola

(2002/K 312/01)

SVET EVROPSKE UNIJE JE

ob upoštevanju Konvencije o ustanovitvi Evropskega policijskega urada [1] in zlasti člena 43(1) Konvencije,

ob upoštevanju Protokola o privilegijih in imunitetah Europola, članov njegovih organov, namestnikov direktorja in uslužbencev Europola [2] in zlasti člena 18 Protokola,

ob upoštevanju pobude Kraljevine Belgije in Kraljevine Španije [3],

ob upoštevanju mnenja Evropskega parlamenta [4],

ob upoštevanju mnenja Upravnega odbora,

GLEDE NA TO, da je potreba po omogočanju Europolovega sodelovanja v skupnih preiskovalnih skupinah in po sprejetju ukrepov, ki Europolu omogočajo, da zaprosi države članice, naj začnejo preiskave v določenih primerih, izrecno predvidena v členu 30(2) Pogodbe o Evropski uniji,

GLEDE NA TO, da Europolovo sodelovanje pri podpori operativnim dejanjem skupnih preiskovalnih skupinah držav članic zahteva prilagoditev Protokola o privilegijih in imunitetah Europola, članov njegovih organov, namestnikov direktorja in uslužbencev Europola,

SKLENIL sprejeti Protokol, katerega besedilo je priloženo, o spremembi Konvencije o ustanovitvi Evropskega policijskega urada (Konvencije o Europolu) in Protokola o privilegijih in imunitetah Europola, članov njegovih organov, namestnikov direktorja in uslužbencev Europola, podpisanega na današnji dan s strani predstavnikov vlad držav članic Evropske unije,

TER PRIPOROČA, da ga države članice sprejmejo v skladu s svojimi ustavnimi pravili.

V Bruslju, 28. novembra 2002

Za Svet

Predsednik

B. Haarder

[1] UL C 316, 27.11.1995, str. 2.

[2] UL C 221, 19.7.1997, str. 2.

[3] UL C 42, 15.2.2002, str. 8.

[4] Mnenje z dne 30. maja 2002 (še ni objavljeno v Uradnem listu).

--------------------------------------------------
1.

Ob upoštevanju odstavka 3 bodo naslednja delovna mesta še zlasti Europolova delovna mesta: Direktor Namestniki direktorja Pomočniki direktorja Finančni nadzornik Tajnik upravnega odbora Vodja enote Enota za podporo Direktoratu/Tajništvo Oddelka za korporacijsko upravljanje Enota za analize Specializirana področja kazenskega pregona Tajništvo Oddelka za hujša kazniva dejanja Enota za kadrovske zadeve Enota za korporacijske komunikacije/stike z javnostmi Enota za varnost Vodja enote Enota za finance Enota za pravne zadeve Enota za javna naročila in nabavo Specializirana področja informacijskega upravljanja in tehnologije Tajništvo Oddelka za informacijsko upravljanje in tehnologijo Enota za splošne zadeve Enota za informacijsko integriteto Pomočnik finančnega nadzornika Višji uradniki Specializirana področja kazenskega pregona Tajništvo Oddelka za hujša kazniva dejanja Enota za analize Enota za kadrovske zadeve – zaposlovanje Enota za korporacijske komunikacije/stike z javnostmi Enota za korporacijske standarde in integriteto Višji uradniki Tajništvo upravnega odbora Specializirana področja informacijskega upravljanja in tehnologije Tajništvo Oddelka za informacijsko upravljanje in tehnologijo Enota za informacijsko integriteto Enota za podporo Direktoratu/Tajništvo Oddelka za korporacijsko upravljanje Enota za korporacijske komunikacije/stike z javnostmi Enota za pravne zadeve Enota za javna naročila in nabavo Enota za finance Enota za kadrovske zadeve – specializirana področja upravljanja človeških virov [Enota za varnost] (2) Enota za splošne zadeve Prevajalec Nižji uradniki Specializirana področja kazenskega pregona Tajništvo Oddelka za hujša kazniva dejanja Enota za analize Nižji uradniki Pisarna finančnega nadzornika Tajništvo upravnega odbora Specializirana področja informacijskega upravljanja in tehnologije Tajništvo Oddelka za informacijsko upravljanje in tehnologijo Enota za informacijsko integriteto Enota za podporo Direktoratu/Tajništvo Oddelka za korporacijsko upravljanje Enota za pravne zadeve Enota za kadrovske zadeve Enota za finance Enota za javna naročila in nabavo Enota za korporacijske komunikacije/stike z javnostmi [Enota za varnost] (2) Enota za splošne zadeve Prevajalec Pomočniki direktorata Pomočniki direktorja in namestnikov direktorja Pomočniki Administratorji – pomočniki (vsi zadevni oddelki in enote) Administratorji – pomočniki za pisarno finančnega nadzornika in tajništvo upravnega odbora Tehnični pomočniki (3) * Začasni pomočniki (4) Pomočniki Pomočniki pri analizah Drugo osebje Specializirani vozniki * Vozniki * [Varnostni uradniki] (2) * Operativno osebje * Kvalificirani delavec * Ta seznam se lahko spremeni s soglasnim sklepom upravnega odbora (5).
(9)

Pristojni organi bi morali pri prizadevanjih za doseganje soglasja o učinkoviti rešitvi, da bi se izognili škodljivim posledicam vzporednih postopkov v dveh ali več državah članicah, upoštevati, da je vsak primer specifičen in bi morali preučiti vsa dejstva in dokaze v zvezi z njim. Da bi se doseglo soglasje, bi morali pristojni organi upoštevati ustrezna merila, med katerimi so lahko merila, opredeljena v smernicah, ki so bile objavljene v letnem poročilu Eurojusta za leto 2003 in so bile oblikovane za potrebe strokovnih delavcev, ter upoštevati na primer kraj, kjer se je zgodil večji del kaznivega dejanja, kraj, kjer je nastalo največ škode, kraj, kjer se nahaja osumljena oziroma obtožena oseba in možnosti, da se doseže njihova predaja ali izročitev drugim sodnim oblastem, državljanstvo ali prebivališče osumljene ali obtožene osebe, pomembni interesi osumljene ali obtožene osebe, pomembni interesi žrtev in prič, dopustnost dokazov ali kakršna koli zamuda, ki bi lahko nastala.
Uredba št. 1

o določitvi jezikov, ki se uporabljajo v Evropski gospodarski skupnosti

SVET EVROPSKE GOSPODARSKE SKUPNOSTI JE

ob upoštevanju člena 217 Pogodbe, ki določa, da pravila, ki urejajo jezike v institucijah Skupnosti, določi Svet soglasno, ne da bi posegal v določbe, ki jih vsebuje poslovnik Sodišča,

ker se vsak izmed štirih jezikov, v katerih je sestavljena Pogodba, priznava za uradni jezik v eni ali več držav članic Skupnosti,

SPREJEL NASLEDNJO UREDBO:

Člen 1

Uradni jeziki in delovni jeziki institucij Skupnosti so nizozemščina, francoščina, nemščina in italijanščina.

Člen 2

Dokumenti, ki jih država članica ali oseba, za katero velja zakonodaja države članice, pošlje institucijam Skupnosti, se lahko sestavijo v katerem koli uradnem jeziku, ki ga izbere pošiljatelj. Odgovor se sestavi v istem jeziku.

Člen 3

Dokumenti, ki jih institucija Skupnosti pošlje državi članici ali osebi, za katero velja zakonodaja države članice, se sestavijo v jeziku te države.

Člen 4

Uredbe in drugi splošni dokumenti se sestavijo v štirih uradnih jezikih.

Člen 5

Uradni list Skupnosti se objavi v štirih uradnih jezikih.

Člen 6

Institucije Skupnosti lahko v svojem poslovniku določijo, kateri jeziki naj se uporabljajo v posebnih primerih.

Člen 7

Jeziki, ki se uporabljajo v postopkih Sodišča, so določeni v njegovem poslovniku.

Člen 8

Če ima država članica več kakor en uradni jezik, se uporaba jezika na zahtevo take države uredi v skladu z njeno zakonodajo.

Ta uredba je zavezujoča v vseh svojih delih in se neposredno uporablja v vseh državah članicah.

V Bruslju, 15. aprila 1958

Za Svet

Predsednik

V. Larock

--------------------------------------------------
Uredba Sveta (ESPJ, EGS, Euratom) št. 2163/70

z dne 27. oktobra 1970

o spremembah Uredbe št. 422/67/EGS, 5/67/Euratom o določitvi prejemkov predsednika in članov Komisije ter predsednika, sodnikov, generalnih pravobranilcev in sodnega tajnika Sodišča

SVET EVROPSKIH SKUPNOSTI JE

ob upoštevanju Pogodbe o ustanovitvi enotnega Sveta in enotne Komisije Evropskih skupnosti in zlasti člena 6 Pogodbe,

ker mora Svet določiti plače, dodatke in pokojnine predsednika in članov Komisije ter predsednika, sodnikov, generalnih pravobranilcev in sodnega tajnika Sodišča, skupaj s plačili, ki se opravijo namesto denarnega povračila,

SPREJEL NASLEDNJO UREDBO:

Člen 1

Tabela v členu 8(2) Uredbe Sveta št. 422/67/EGS, 5/67/Euratom [1] z dne 25. julija 1967 se nadomesti z naslednjo:

60 let | 0.70 |

61 let | 0.75 |

62 let | 0.80 |

63 let | 0.87 |

64 let | 0.95 |

Člen 2

"(b) povračilo potnih stroškov, ki jih je član Komisije ali Sodišča plačal zase ali za člane svoje družine ter povračilo stroškov selitve njegovih osebnih stvari in pohištva, skupaj z zavarovanjem proti običajnemu tveganju (tatvina, rop, požar)."

Člen 3

1. V členu 9 Uredbe št. 422/67/EGS, št. 5/67/Euratom se 60 % zamenja s 50 %.

2. "Če je zadevna oseba opravljala različne naloge v Komisiji ali na Sodišču, je plača, ki je osnova za izračun pokojnine, sorazmerna s časom, ki ga je zadevna oseba preživela na posameznem delovnem mestu. Ta odstavek se ne uporablja za člane Komisije ali Sodišča, ki službujejo na dan, ko je ta uredba začela veljati, ali so prenehali službovati pred tem datumom, če le-ti tako želijo."

Člen 4

V členu 10(a) Uredbe št. 422/67/EGS, 5/67/Euratom se 30 % zamenja s 25 %. V členu 10(b) se 60 % in 30 % zamenjata s 50 % oziroma 25 %.

Člen 5

"Ta člen se uporablja tudi za nekdanje člane Komisije ali Sodišča, ki uživajo pokojnino po členu 8 ali v okviru prehodnih prejemkov, opredeljenih v členu 7. Vendar se ta odstavek ne uporablja za kritje tveganja, ki je že zajeto v drugi shemi socialnega varstva, ki jo lahko koristijo nekdanji člani Komisije ali Sodišča."

Člen 6

V prvi alinei drugega pododstavka člena 15(1) Uredbe št. 422/67/EGS, 5/67/Euratom, se 60 % zamenja s 50 %.

Člen 7

Ta uredba začne veljati 1. novembra 1970.

Uporablja se od 1. julija 1970.

Ta uredba je v celoti zavezujoča in se neposredno uporablja v vseh državah članicah.

V Luxembourgu, 27. oktobra 1970

Za Svet

Predsednik

W. Scheel

[1] UL 187, 8.8.1967, str. 1.

--------------------------------------------------
Uredba Sveta (EGS) št. 2840/72 z dne 19. decembra 1972

o sklenitvi Sporazuma med Evropsko gospodarsko skupnostjo in Švicarsko konfederacijo in o sprejetju določb za njegovo izvajanje ter o sklenitvi Dodatnega sporazuma o veljavnosti Sporazuma med Evropsko gospodarsko skupnostjo in Švicarsko konfederacijo z dne 22. julija 1972 za Kneževino Lihtenštajn

SVET EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti in zlasti člena 113

Pogodbe,

ob upoštevanju predloga Komisije,

ker je treba skleniti Sporazum med Evropsko gospodarsko Skupnostjo in Švicarsko Konfederacijo, ki je bil podpisan v Bruslju 22. julija 1972, in sprejeti izjave, priložene k temu sklepnemu aktu, skupaj z Dodatnim sporazumom o veljavnosti zgoraj navedenega sporazuma za Kneževino Lihtenštajn, ki je bil prav tako podpisan v Bruslju 22. julija 1972;

ker je, glede na to, da Sporazum ustanovi Skupni odbor, treba imenovati predstavnike Skupnosti v tem odboru,

SPREJEL NASLEDNJO UREDBO:

Člen 1

S to uredbo se v imenu Skupnosti sklene, sprejme in potrdi Sporazum med Evropsko gospodarsko skupnostjo in Švicarsko konfederacijo, njegove priloge in protokoli ter izjave, ki so priloženi sklepnemu aktu, skupaj z Dodatnim sporazumom o veljavnosti zgoraj navedenega sporazuma za Kraljevino Lihtenštajn.

Besedila Sporazuma in sklepnega akta so priloga k tej uredbi.

Člen 2

Na podlagi člena 36 Sporazuma predsednik Sveta Evropskih skupnosti uradno obvesti, da je Skupnost zaključila postopke, potrebne za začetek veljavnosti Sporazuma.

Člen 3

V Skupnem odboru, določenem v členu 29 Sporazuma, Skupnost predstavlja Komisija, kateri pomagajo predstavniki držav članic.

Člen 4

Ta uredba začne veljati 20. decembra 1972.

Ta uredba je v celoti zavezujoča in se neposredno uporablja v vseh državah članicah.

V Bruslju, 19. decembra 1972

Za Svet

Predsednik

T. Westerterp

--------------------------------------------------
Uredba Komisije (EGS) št. 2308/80

z dne 3. septembra 1980

o spremembi Uredbe (EGS) št. 3136/73 o določitvi podrobnih pravil za določanje uvoznega prelevmana za oljčno olje na podlagi razpisa

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti,

ob upoštevanju Uredbe Sveta št. 136/66/EGS z dne 22. septembra 1966 o vzpostavitvi skupne ureditve trga za olja in masti [1], kakor je bila nazadnje spremenjena z Uredbo (EGS) št. 1917/80 [2], in zlasti členov 16(6) in 19(3) Uredbe,

ob upoštevanju Uredbe Sveta (EGS) št. 2749/78 z dne 23. novembra 1978 o trgovini z olji in mastmi med Skupnostjo in Grčijo [3] in zlasti členov 5(6) in 9 Uredbe,

ker v skladu s členom 5 Uredbe Komisije (EGS) št. 3136/78 [4] kakor je bila nazadnje spremenjena z Uredbo (EGS) št. 1037/79 [5], uvozna dovoljenja, izdana na podlagi razpisnega postopka za prelevmane, veljajo od datuma njihove izdaje do konca tretjega meseca po tem;

ker v skladu z Aktom o pristopu Grčije uvozna dovoljenja ne bodo več veljala od 1. januarja 1981 pri trgovini med Skupnostjo, kot je bila prvotno ustanovljena, in Grčijo; ker je zato treba 31. december 1980 določiti kot datum poteka dovoljenj, ki Grčijo navajajo kot obvezno državo porekla in zadnjega izvoza;

ker so ukrepi iz te Uredbe v skladu z mnenjem Upravljalnega odbora za olja in masti,

SPREJELA NASLEDNJO UREDBO:

Člen 1

K členu 5(3) Uredbe (EGS) št. 3136/78 se doda naslednje:

"Vendar pa v zvezi z dovoljenji, ki nosijo napis Grčija v Oddelkih 13 in 14, datum poteka veljavnosti takih dovoljenj ne sme biti kasnejši od 31. decembra 1980".

Člen 2

Ta uredba začne veljati tretji dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 3. septembra 1980

Za Komisijo

Finn Gundelach

Podpredsednik

[1] UL 172, 30.9.1966, str. 3025/66.

[2] UL L 186, 19.7.1980, str. 1.

[3] UL L 331, 28.11.1978, str. 1.

[4] UL L 370, 30.11.1978, str. 72.

[5] UL L 130, 29.5.1979, str. 20.
Uredba Sveta (EGS) št. 3395/80

z dne 8. decembra 1980

o sklenitvi Dodatnega protokola k Sporazumu med Evropsko gospodarsko skupnostjo in Republiko Islandijo zaradi pristopa Helenske republike k Skupnosti

SVET EVROPSKIH SKUPNOSTI JE

ob upoštevanju Pogodbe o ustanovitvi Evropske skupnosti in zlasti člena 113 Pogodbe,

ob upoštevanju priporočila Komisije,

ker je treba sprejeti Dodatni protokol k Sporazumu med Evropsko gospodarsko skupnostjo in Republiko Islandijo [1], podpisan v Bruslju 22. julija 1972, da se upošteva pristop Helenske republike k Skupnosti,

SPREJEL NASLEDNJO UREDBO:

Člen 1

V imenu Skupnosti se sprejme Dodatni protokol k Sporazumu med Evropsko gospodarsko skupnostjo in Republiko Islandijo, ki sledi pristopu Helenske republike k Skupnosti.

Besedilo Protokola je priloženo k tej uredbi.

Člen 2

Predsednik Sveta da uradno obvestilo, predvideno v členu 12 Dodatnega protokola [2].

Člen 3

Ta uredba začne veljati naslednji dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 8. decembra 1980

Za Svet

Predsednik

C. Ney

[1] UL L 301, 31.12.1972, str. 2.

[2] Datum začetka veljavnosti Protokola bo objavil generalni sekretariat Sveta v Uradnem listu Evropskih skupnosti.

--------------------------------------------------
UREDBA KOMISIJE (EGS) št. 3245/80

z dne 15. decembra 1980

o spremembi Uredbe (EGS) št. 2237/77 o obliki poročila s kmetijskega gospodarstva, ki se uporablja za določanje dohodkov kmetijskih gospodarstev

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti,

ob upoštevanju Pogodbe o pristopu Helenske republike v Evropsko skupnost in Evropsko skupnost za atomsko energijo [1], ki je bila podpisana 28. maja 1979, in zlasti člena 146 Akta, priloženega k Pogodbi,

ker se po členu 22 tega akta spremeni Uredba Komisije (EGS) št. 2237/77 [2], nazadnje spremenjena z Uredbo (EGS) št. 600/79 [3], v skladu z navodili, določenimi v Prilogi II, in pod pogoji, postavljenimi v členu 146 Akta; zato je treba skladno dopolniti Uredbo (EGS) št. 2237/77,

SPREJELA NASLEDNJO UREDBO:

Člen 1

K Prilogi II, naslov II, Uredbe (EGS) št. 2237/77 je treba zato dodati naslednje:

1. pod "G. Zemljišča in poslopja, mehanizacija, pravice in obratna sredstva", postavka "Amortizacija strojev in opreme", je treba dodati opombi 1:

"Dr. 6 000";

2. pod "I. Davek na dodano vrednost (DDV)", postavka 107 "DDV sistem", je treba dodati:

"GRČIJA Številčna oznaka

DDV se ne uporabi 0"

Člen 2

Ta uredba začne veljati 1. januarja 1981.

Ta uredba je v celoti zavezujoča in se neposredno uporablja v vseh državah članicah.

V Bruslju, 15. decembra 1980

Za Komisijo

Finn GUNDELACH

Podpredsednik

[1] UL L 291, 19.11.1979, str. 9.

[2] UL L 263, 17.10.1977, str. 1.

[3] UL L 78, 30.3.1979, str. 22.
UREDBA KOMISIJE (EGS) št. 3346/80

z dne 23. decembra 1980

o spremembah Uredbe (EGS) št. 2415/78 o statističnem pragu v statistiki zunanje trgovine Skupnosti in statistiki trgovine med državami članicami

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti,

ob upoštevanju Akta o pristopu Grčije, in zlasti člena 146 Akta,

ker je zaradi člena 22 Akta treba Uredbo Komisije (EGS) št. 2415/78 z dne 17. oktobra 1978 o statističnem pragu v statistiki zunanje trgovine Skupnosti in statistiki trgovine med državami članicami [1] prilagoditi v skladu s smernicami, določenimi v Prilogi II k navedenemu aktu tako, da se pri Grčiji vstavi ustrezna vrednost statističnega praga 300 evropskih obračunskih enot v drahmah,

SPREJELA NASLEDNJO UREDBO:

Člen 1

Člen 1 Uredbe (EGS) št. 2415/78 se spremeni tako, da se doda naslednje:

"za Grčijo: Dr. 12 500".

Člen 2

Ta uredba začne veljati 1. januarja 1981.

Ta uredba je v celoti zavezujoča in se neposredno uporablja v vseh državah članicah.

V Bruslju, 23. decembra 1980

Za Komisijo

François-Xavier ORTOLI

Podpredsednik

[1] UL L 292, 18.10.1978, str. 19.
UREDBA SVETA (EGS) št. 3454/80

z dne 22. decembra 1980

o spremembah Uredbe št. 136/66/EGS o vzpostavitvi skupne ureditve trga za olja in masti ter Uredbe (EGS) št. 516/77 z dne 14. marca 1977 o skupni ureditvi trga za predelano sanje in zelenjavo

SVET EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti,

ob upoštevanju Akta o pristopu in zlasti člena 146 Akta,

ob upoštevanju predloga Komisije,

ker člen 21 Akta v Uredbo št. 136/66/EGS1, kakor je bila nazadnje spremenjena z Uredbo (EGS) št. 1917/802, uvaja člen 42b, ki predvideva sprejetje posebnih ukrepov v zvezi s svežimi in predelanimi oljkami;

ker pripravljene in konzervirane oljke ne spadajo v področje uporabe Uredbe št. 136/66/EGS;

ker je treba seznam proizvodov, za katere velja navedena uredba, dopolniti in potemtakem spremeniti Uredbo (EGS) št. 516/773,

SPREJEL NASLEDNJO UREDBO:

Člen 1

1. Členu 1(2)(d) Uredbe 136/66/EGS se dodata naslednji dve podštevilki:

"Številka SCT Poimenovanje

ex 20.01 C ex 20.02 F Oljke, pripravljene ali konzervirane v kisu ali ocetni kislini, s sladkorjem ali brez, če vsebujejo sol, začimbe, gorčico ali ne Oljke, pripravljene ali konzervirane drugače kakor s kisom ali ocetno kislino"

2. Številki 20.01 in 20.02 člena 1 Uredbe (EGS) št. 516/77 se nadomestita z naslednjim:

"Številka SCT Poimenovanje

Ex 20.01 ex 20.02 Vrtnine in sadje, pripravljene ali konzervirane v kisu ali ocetni kislini, s sladkorjem ali brez, če vsebujejo sol, začimbe, gorčico ali ne, razen oljk Vrtnine, pripravljene ali konzervirane drugače kakor v kisu ali ocetni kislini, razen oljk"

Člen 2

Ta uredba začne veljati 1. januarja 1981.

Ta uredba je v celoti zavezujoča in se neposredno uporablja v vseh državah članicah.

V Bruslju, 22. decembra 1980

Za Svet

Predsednik

J. SANTER

1 UL 172, 30.9.1966, str. 3025/66.

2 UL L 186, 19.7.1980, str. 5.

3 UL L 73, 21.3.1977, str. 1.
Uredba Komisije (EGS) št. 2940/80

z dne 13. novembra 1980

o spremembi Uredbe (EGS) št. 1963/79 o določitvi podrobnih pravil za uporabo proizvodnega nadomestila za oljčno olje, ki se uporablja za proizvodnjo nekaterih konzerviranih živil

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti,

ob upoštevanju Uredbe Sveta 136/66/EGS z dne 22. septembra 1966 o vzpostavitvi skupne ureditve trga za olja in masti [1], kakor je bila nazadnje spremenjena z Uredbo (EGS) št. 1917/80 [2],

ob upoštevanju Uredbe Sveta (EGS) št. 2749/78 z dne 23. novembra 1978 o trgovini z olji in mastmi med Skupnostjo in Grčijo [3],

ob upoštevanju Uredbe Sveta (EGS) št. 591/79 z dne 26. marca 1979, ki določa splošna pravila glede proizvodnega nadomestila za oljčno olje, ki se uporablja v proizvodnji nekaterih konzerviranih živil [4], in zlasti člena 9 Uredbe,

ker člena 4(1) in 5(2) Uredbe (EGS) št. 591/79 določata, da naj bo oljčno olje, ki je proizvedeno v Skupnosti in se uporablja v proizvodnji konzerviranih proizvodov, upravičeno do proizvodnega nadomestila skupaj z zneskom subvencioniranja porabe, ki velja na dan uveljavitve nadomestila;

ker je oljčno olje iz Skupnosti, ki se uporablja v proizvodnji konzerviranih proizvodov in so ga proizvajalci kupili v embalaži z neto vsebino manj kakor pet litrov, upravičeno do subvencioniranja porabe, določene v členu 11 Uredbe 136/66/EGS; ker je torej do zneska proizvodnega nadomestila iz členov 4(1) in 5(2) Uredbe (EGS) št. 591/79 upravičenosamo oljčno olje, ki je bilo proizvedeno v Skupnosti in so ga proizvajalci konzerv kupili na debelo; ker je Uredbo (EGS) št. 1963/79 [5] treba ustrezno spremeniti;

ker so ukrepi iz te uredbe v skladu z mnenjem Upravljalnega odbora za olja in masti,

SPREJELA NASLEDNJO UREDBO:

Člen 1

Uredba (EGS) št. 1963/79 se spremeni:

1. V členu 1 se točka (a) glasi takole:

"(a) količina oljčnega olja, razčlenjena po poreklu in obliki predstavitve, pripeljana v tovarno;".

2. Doda se člen 9(a):

"Člen 9(a)

Za namene izračuna zneska nadomestila veljajo določbe drugega odstavka člena 4(1) ali člena 5(2) Uredbe (EGS) št. 591/79 samo, če je bilo oljčno olje, uporabljeno pri proizvodnji konzerv, proizvedeno znotraj Skupnosti in ga je proizvajalec kupil v posodah z neto vsebino več kakor pet litrov."

Člen 2

Ta uredba začne veljati z dnem objave v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 13. novembra 1980

Za Komisijo

Finn Gundelach

Podpredsednik

[1] UL L 172, 30.9.1966, str. 3025/66.

[2] UL L 186, 19.7.1980, str. 1.

[3] UL L 331, 28.11.1978, str. 1.

[4] UL L 78, 30.3.1979, str. 2.

[5] UL L 227, 7.9.1979, str. 10.

--------------------------------------------------